**„იაპონიასა და საქართველოს შორის დიპლომატიური ურთიერთობების დამყარების**

**მე–20 წლისთავისადმი მიძღვნილი ღონისძიების“**

**ოფიციალური აღიარების პროცედურა**

**1. ზოგადი ინსტრუქციები**

სააპლიკაციო ფორმის საფუძველზე, ნებისმიერი ღონისძიება, რომელიც ქვემოთ ჩამოთვლილ პირობებს დააკმაყოფილებს, შეიძლება ჩაითვალოს „იაპონიასა და საქართველოს შორის დიპლომატიური ურთიერთობების დამყარების მე–20 წლისთავისადმი მიძღვნილ ღონისძიებად“.

1. სათანადო კულტურული ღონისძიება (სამეცნიერო და აკადემიური გაცვლითი პროგრამების ჩათვლით), რომელიც იაპონიაში და/ან საქართველოში ჩატარდება 2012 წლის 1 იანვრიდან 31 დეკემბრამდე. კულტურულ ღონისძიებად შეიძლება ჩაითვალოს ასევე ის ღონისძიებაც, რომელიც 2012 წლამდე დაიწყება ან 2013 წელს გაგრძელდება.
2. ნებისმიერი ღონისძიება, რომელიც ხელს შეუწყობს ქვემოთ მოცემულ პირობებს:

- ორი ქვეყანას შორის ურთიერთობების გაღრმავების ხელშეწყობა (ახალგაზრდული გაცვლითი პროგრამები, ტურიზმი);

- ორმხრივი ურთიერთობების გაძლიერება და შემდგომი განვითარება (კულტურული ღონისძიებები);

- ორმხრივი თანამშრომლობის გაძლიერება და შემდგომი განვითარება (მეცნიერება და ტექნოლოგია, ეკონომიკური თანამშრომლობა და ა.შ.)

1. ნებისმიერი სათანადო ღონისძიება, რომელიც ხელს არ შეუწყობს რომელიმე კონკრეტულ დოქტრინას, ინტერესს/პოზიციას ან რელიგიას, არ დაარღვევს საზოგადოებრივ წყობას, და რომლის ძირითადი მიზანი არ იქნება სარგებლის ნახვა.
2. ნებისმიერი სათანადო ღონისძიება, რომელიც დაფინანსდება ორგანიზატორის მიერ.

„იაპონიასა და საქართველოს შორის დიპლომატიური ურთიერთობების დამყარების მე–20 წლისთავისადმი მიძღვნილი ღონისძიების“ ორგანიზატორმა ღონისძიების შინაარსის მნიშვნელოვანი ცვლილების შემთხვევაში დაუყოვნებლივ უნდა აცნობოს საელჩოს (იაპონიის საელჩო საქართველოში ან საქართველოს საელჩო იაპონიაში შესაბამისად).

**2. ღონისძიებების აღიარების პროვილეგიები**

ღონისძიების ორგანიზატორს შეუძლია გამოიყენოს სათაური „იაპონიასა და საქართველოს შორის დიპლომატიური ურთიერთობების დამყარების მე–20 წლისთავისადმი მიძღვნილი ღონისძიებები“ და ასევე ლოგოს ნიშანი შესაბამის საზოგადოებრივ ურთიერთობების მასალებში – პოსტერებში, ბროშურებში, ვებ–გვერდზე, აფიშაზე, ბანერებზე და ა.შ.

ღონისძიება დარეგისტრირდება „იაპონიასა და საქართველოს შორის დიპლომატიური ურთიერთობების დამყარების მე–20 წლისთავისადმი მიძღვნილი ღონისძიების“ ოფიციალურ კალენდარში.

**3. დოკუმენტაციის წარდგენის წესი:**

1. წარსადგენი დოკუმენტაცია:

- სააპლიკაციო ფორმა;

- დაწვრილებითი ინფორმაცია ღონისძიების შესახებ (ღონისძიების მიმოხილვა/გეგმა, და მასთან დაკავშირებული შემოსავალი და ხარჯები);

- ინფორმაცია ორგანიზატორის შესახებ (ორგანიზაციის მიმოხილვა/ აღწერა და სტატუსი, მოღვაწეობა წარსულში).

1. სააპლიკაციო ფორმის ჩაბარების ბოლო ვადა:

სააპლიკაციო ფორმა ზემოთ აღნიშნულ დოკუმენტაციასთან ერთად უნდა ჩააბაროთ დაგეგმილ ღონისძიებამდე 1 თვით ადრე შემდეგ მისამართებზე:

***ღონისძიებები, რომელიც ჩატარდება იაპონიაში:***

მისამართი: Residence Viscountess #220

1-11-36, Akasaka, Minato-ku, Tokyo, 107-0052, Japan

ტელ: (+81-3) 5575-6091

ფაქსი: (+81-3) 5575-9133

***ღონისძიებები, რომელიც ჩატარდება საქართველოში:***

იაპონიის საელჩო საქართველოში

მისამართი: კრწანისის ქ. 7 „დ“, თბილისი, 0114, საქართველო

ტელ: (+995-32) 275-2111

ფაქსი: (+995-32) 275-2112

**4. დამტკიცების პროცედურა**

1. სააპლიკაციო ფორმის მიმღები საელჩო (იაპონიის საელჩო საქართველოში ან საქართველოს საელჩო იაპონიაში) განიხილავს მას პირველ პარაგრაფში მოცემულ ზოგადი ინსტრუქციების თანახმად. აუცილებლობის შემთხვევაში, საელჩო დაუკავშირდება მეორე ქვეყნის მთავრობას.
2. განხილვის შემდეგ, საელჩო აცნობებს შედეგს აპლიკანტს წერილობითი ფორმით. დამტკიცების შემთხვევაში, საელჩო აპლიკანტს გადაუგზავნის ლოგოს ნიშნის ელექტრონულ ვერსიას და ასევე განათავსებს ინფორმაციას დაგეგმილი ღონისძიების შესახებ თავის ოფიციალურ ვებ–გვერდზე.

---o---